د امريکا منتخب ولسمشر دونالډ ترمپ د ډسمبر په ۲۲مه نېټه په اريزونا ايالت کې يوې غونډې ته ويلي، هغه ښايي ټيک ټاک ته د يوې مودې لپاره په امريکا کې د خپلو چارو د دوام اجازه ورکړي۔

هغه ويلي: موږ په دغه ټولنيزې رسنۍ کې بې شمېره کتونکي لرو او د پاڼو د کتونکو اندازه يې سلګونه ميليونو ځلو ته رسېږي۔ موږ ښايي هغه ته اجازه ورکړو چې خپلو چارو ته دوام ورکړي۔

د امريکا سترې فدرالي محکمې د ډسمبر په ۱۸مه نېټه څرګنده کړه، په دې اړه به چټک قضاوت وکړي چې معلومه کړي ټيک ټاک د اجباري پلورلو حکم له اساسي قانون څخه سرغړونه ده کنه او د راتلونکي کال د جنورۍ په لسمه نېټه به پرې بحثونه تر سره کړي